สวัสดีค่ะ พอดีหนูหยุดทานยาคุมครบแผงพอดีคือวันที่ 13 กุมภาพันธ์ (ยาคุมแบบ21เม็ด) แล้วประจำเดือนมาวันที่ 18 กุมภาพันธ์ จากนั้นหนูมีเพศสัมพันธ์กันวันที่ 24-25 กุมภาพันธ์ค่ะ แล้วจากที่หนูนับวันไข่ตกคือวันที่ 3-4 มีนาคม แล้ววันนี้วันที่ 18 มีนาคม ประจำเดือนยังไม่มาเลยค่ะ หนูกังวลมาก เพราะรู้สึกคัดเต้านม แล้วปวดหัว ปวดท้องเล็กน้อยด้วย หนูกังวลกลัวท้องมากค่ะ เพราะหนูไม่ทราบว่าหลังจากหยุดทานยาไข่จะตกเร็วขึ้นไหม กังวลมากค่ะ
สวัสดรค่ะ เมื่อหยุดทานยาคุมกำเนิด การตกไข่และโอกาสที่จะตั้งครรภ์นั้น ส่วนใหญ่จะเกิดขึ้นได้ภายใน 2-3 สัปดาห์ในกรณีของ ที่หยุดทานยาคุมกำเนิดไปตั้งแต่ 13 ก.พ. และมีเพศสัมพันธ์ในวันที่ 24-25 ก.พ. เท่ากับมีเพศสัมพันธ์หลังจากที่หยุดยาไป 11-12 วัน โอกาสที่จะมีไข่ตกและโอกาสเกิดการตั้งครรภ์ขึ้นนั้นจึงเป็นไปได้ค่ะการนับวันไข่ตกหลังจากเพิ่งทานยาคุมกำเนิดนั้น ไม่สามารถกำหนดได้แบบในผู้ที่มีรอบประจำเดือนปกติโดยไม่ใช้การคุมกำเนิดใดๆค่ะสำหรับการที่ประจำเดือนไม่มา สาเหตุจึงอาจมาจากการตั้งครรภ์ได้ หรืออาจเป็นผลจากที่เพิ่งหยุดทานยาคุมกำเนิดไป การตกไข่ยังไม่กลับมา ประจำเดือนจึงยังไม่มาค่ะส่วนอาการปวดหัว คัดเต้านม ปวดท้องน้อยเล็กน้อย อาจเป็นอาการก่อนมีประจำเดือนก็ได้ค่ะ ไม่ได้เป็นอาการที่ต้องเกิดจากาการตั้งครรภ์เท่านั้นแนะนำให้ลองตรวจการตั้งครรภ์ดูค่ะ หากตรวจไม่พบจะได้ไม่ต้องกังวล และหากมีเพศสัมพันธ์อีก ควรหาวิธีคุมกำเนิดต่อค่ะ